text: Läti ühinemine eurotsooniga ei olnud maailmas aastavahetusel toimunu seas olulisim sündmus. Sellele pretendeerib pigem teatud uimastava põllumajandussaaduse vabamüügile tulek USAs Colorado osariigis. Ka kohalikul kontinendil ei tekitanud Läti uudis ülearu suurt põnevust – palju rasvasemaid pealkirju leidus hoopis sellest, kuidas Rumeeniast ja Bulgaariast pärit töötajate piirangute kadumise järel vuravad kohe jaanuari algul bussitäied immigrante Londoni poole.